OpenLLM-France/wikimedia huggingface dataset:
# Bryx randalli

Bryx randalli és una espècie de peix de la família dels singnàtids i de l'ordre dels singnatiformes.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical.

## Distribució geogràfica

Es troba a Belize i les Petites Antilles.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.

## Bibliografia

* Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Brasserie du Mont-Blanc

La Brasserie du Mont-Blanc és una cerveseria de la Savoia fundada per Sylvain Chiron l'any 1999.

## Història

Al segle xix, la Brasserie du Mont-Blanc, situada a Salenches, era una de les sis cerveseries que hi havia al Ducat de Savoia i que romangué fins a principis del segle següent.
Sylvain Chiron, fill dels fundadors de la marca de pasta Alpina Savoie, es va fer càrrec de la marca Brasserie du Mont-Blanc l'any 1999. La fàbrica es va traslladar l'any 2010 a la zona industrial de Bissy a la ciutat de Chambèri. La seu central de l'empresa es troba a la comuna de Les Houches però les cerveses són elaborades a La Motte-Servolex.
El 18 de setembre de 2023, el grup belga Duvel Moortgat va anunciar l'adquisició de la Brasserie du Mont-Blanc.

## Referències

* ↑ «BRASSERIE DISTILLERIE DU MONT BLANC (LES HOUCHES) Chiffre d'affaires, résultat, bilans sur SOCIETE.COM - 421312505». www.societe.com. [Consulta: 11 abril 2019].
* ↑ Justinien Raymond. La Haute-Savoie sous la IIIe République (en francès). Atelier national de reproduction des thèses, 1983, p. 283. ISBN 2-903528-25-X. .
* ↑ PDF Article, « La gastronomie joue ses meilleurs cartes » Arxivat 2012-06-29 a Wayback Machine., pp.19-20, paru dans Rhône-Alpes Économie, déc.2006-janv. 2007. Publication de la C.C.I.
* ↑ «La blanche du Mont-Blanc, meilleure bière au monde» (en francès). [Consulta: 24 febrer 2024].
* ↑ «La Motte-Servolex : le groupe Duvel rachète la Brasserie du Mont-Blanc» (en francès). L'Essor Savoyard, 18-09-2023. [Consulta: 18 setembre 2023].
# Alessio Boileau

Alessio Boileau Bernasconi (Verona, 1875 - Barcelona, 27 de setembre de 1948) va ser un editor musical italià, d'origen francès, fundador de la històrica editorial de partitures Editorial de Música Boileau.
Després de formar-se a l'Editorial Ricordi, de Milà, Alessio Boileau es va traslladar a Catalunya el 1904 per dedicar-se al gravat i a l'estampació musical i va establir el 1913, a Barcelona, l'Editorial Boileau, la primera especialitzada en edició musical pedagògica i de repertori pianístic i religiós a tot Espanya. Primer va treballar per a la casa Vidal, Llimona i Boceta, fins que el 1906 es va establir pel seu compte. Inicialment es va associar amb tres socis més, Plantada, Alegret i Ros, per fundar l'editorial Iberia Musical, fins que l'editorial i taller Boileau es va obrir al carrer Provença, on encara funciona en l'actualitat.

## Enllaços externs

* Editorial Boileau

## Referències

* ↑ Esquela a La vanguardia.
* ↑ Lanuza i Garriga, Anna «Boileau i Bernasconi, Alessio». Gran Enciclopèdia de la Música, 1, 1999.
* ↑ Casares Rodicio, Emilio «Boileau Bernasconi, Alessio». Diccionario de la Música Española e Hispanoamericana, vol. 5, 1999, pàg. 550.
# Stagira

* Aquest article tracta sobre el poble modern. Si cerqueu la ciutat antiga, vegeu «Estagira».
Stagira (grec: Στάγειρα) és un poble grec situat en un pintoresc altiplà a la península Calcídica, i als peus del turó Argirolofos. El poble es troba aproximadament a 8 quilòmetres al sud-oest de l'antiga Estagira, el lloc de naixement d'Aristòtil, on hi ha una estàtua que ho commemora.

## Història

El poble de Stagira va ser construït no lluny del jaciment arqueològic d'Estagira, que havia estat fundada l'any 655 aC per colons d'Andros, per bé que la vila més pròxima al jaciment és Olympiada. En època romana d'Orient, Estagira s'anomenava Siderokafsia (que significa 'alt forn'). La seca del sultà es trobava allà al segle xvi, i es poden localitzar moltes ruïnes de forns prop del poble. La històrica església central de Stagira es va construir el 1814, uns anys abans de la Guerra d'Independència grega.

## Relació amb Aristòtil

L'antiga Estagira va ser el lloc de naixement del filòsof Aristòtil (384 aC), mestre d'Alexandre el Gran, conegut de vegades per aquesta raó com «l'Estagirita».
El 2016 es va anunciar, durant el congrés internacional «Aristòtil, 2400 anys», el possible descobriment en Estagira del sepulcre on s'haurien dipositat les cendres d'Aristòtil després de la seva mort a Calcis el 322 aC. Segons un manuscrit de la Biblioteca Marciana de Venècia i una biografia àrab d'Aristòtil, els habitants de la ciutat van traslladar les seves restes en una urna de coure a la ciutat. Van crear un monument funerari que van denominar «Aristotèlion», on van erigir un altar, i van instituir unes grans festes anuals en honor seu, denominades «aristotèliques».
La població forma part del municipi d'Aristotelis, anomenat en referència al filòsof, i compta amb gairebé 20.000 habitants.

## Població

El poble actual té aproximadament 500 habitants, però es troba molt pròxima al poble veí de Stratoniki, i si es compten plegats la població arriba pràcticament fins als 1.500.

## Referències

* ↑ Adolfo J. Domínguez Monedero, La polis y la expansión colonial griega. Siglos VIII-VI, p.19, Madrid: Síntesis (1993), ISBN 84-7738-108-9.
* ↑ Tucídides IV,88.
* ↑ Plutarc, Vida d'Alexandre, 7.
* ↑ Ferrater Mora,José. Aristóteles-, 2002.
* 1 2 Castilla, Begoña. «Los arqueólogos hallan la tumba de Aristóteles en Estagira, su ciudad natal», 27-05-2016.
             A Wikimedia Commons hi ha contingut multimèdia relatiu a: Stagira
# Verkhnepodpolni

Verkhnepodpolni (en rus: Верхнеподпольный) és un poble (un khútor) de l'óblast de Rostov, a Rússia, que en el cens del 2010 tenia 1.580 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Newell

«Newell» té aquests significats:
* Newell (Califòrnia)
* Newell (Dakota del Sud)
* Newell (Iowa)
* Newell (Virgínia de l'Oest)
* Mike Newell (St. Albans, Hertfordshire, 1942), director de cinema britànic
* Club Atlético Newell's Old Boys, club de futbol de la ciutat de Rosario (Argentina)
# Eriophyes tiliae

Eriophyes tiliae és un petit àcar que forma agalles en les fulles dels til·lers que parasita.
A finals de la primavera i a l'estiu les agalles de color verd groguenc o vermelles, que forma la planta com a reacció, fan 5 mm de llargada.

## Taxonomy

S'han identificat diverses subespècies d'aquest àcar.

## Referències

* ↑ «Eriophyes tiliae». Wild About Denmark. Arxivat de l'original el de juliol 19, 2011. [Consulta: June 3, 2010].
* 1 2 Arnold Darlington. The Pocket Encyclopaedia of Plant Galls in Colour. Poole, Dorset: Blandford Press, 1975, p. 121, 159. ISBN 0-7137-0748-8.
* ↑ F. B. Stubbs. Provisional Keys to British Plant Galls. British Plant Gall Society, 1986, p. 50-53. ISBN 0-9511582-0-1.

## Enllaços externs

* Virtual Field Guide Arxivat 2009-03-10 a Wayback Machine.
# Brussianski

Brussianski (en rus: Брусянский) és un poble (un possiólok) de l'óblast de Tula, a Rússia, segons el cens del 2010 tenia 3.575 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Aleksandr Ivanov (cantant)

* Per a altres significats, vegeu «Alexander Ivanov (escaquista)».
Aleksandr Ivanov — Аляксандр Іваноў en belarús (Hòmiel, 29 d'octubre del 1994) és un cantant belarús, més conegut pel seu nom artístic Ivan. Es va donar a conèixer per la seva participació al Festival d'Eurovisió l'any 2016 amb la cançó "Help You Fly" (ajudar-te a volar, en català). Ivanov també havia de representar Rússia al Festival d'Intervisió l'any 2015, però el festival no va tenir lloc.

## Referències

* ↑ «IVAN will represent Belarus!» (en anglès). Eurovision.tv, 22-01-2016. [Consulta: 9 gener 2022].
* ↑ «Intervision: Contest Moved To Autumn 2015» (en anglès), 14-03-2015. [Consulta: 9 gener 2022].
# Volta a Chiapas

La Volta a Chiapas (en castellà: Vuelta Ciclista Chiapas) fou una cursa ciclista per etapes que es disputà a l'estat de Chiapas, Mèxic, entre el 2008 i el 2011. Inicialment formà part de l'UCI Amèrica Tour amb una categoria 2.2, però el 2010 no formà part del calendari de l'UCI.

## Palmarès

| Any | Vencedor | Segon | Tercer |
| 2008 | Gregorio Ladino | Omar Cervantes | Carlos López González |
| 2009 | Libardo Niño | Gregorio Ladino | Víctor Niño |
| 2010 | Mauricio Neisa | Florencio Ramos | Wilmar Jair Pérez |
| 2011 | Iván Casas | Víctor Muga | Yeison Delgado |

## Referències

* ↑ «Vuelta Ciclista Chiapas (Mex) - Cat. 2.2». [Consulta: 9 desembre 2022].
* ↑ Archives, Cycling. «Vuelta a Chiapas» (en anglès). [Consulta: 9 desembre 2022].
# Emilio Maillé

Emilio Maillé (Ciutat de Mèxic, 9 de maig de 1963) és un director de cinema i de televisió mexicà. Establert des del 1980 a París, va estudiar literatura i cinematografia i després va fer d'ajudant a llargmetratges de televisió. El 1996 va elaborar el seu primer llargmetratge, el documental Los años Arruza, que va rebre el premi FIPA al Festival de Cinema de Biarritz. Després de realitzar diversos documentals sobre la tauromàquia, el 2005 va realitzar el seu primer llargmetratge de ficció Rosario Tijeras, rodada a Colòmbia i ambientada en el món dels sicaris que va rebre diversos premis i fou nominada al Goya a la millor pel·lícula estrangera de parla hispana. Després ha realitzat documentals i sèries de televisió. El 2018 va realitzar el documental Poetas del cielo, ambientat en el món de la pirotècnia.

## Filmografia

* Los años Arruza 1996
* Un Buñuel mexicano 1997
* Manolete 1997
* Curro Romero, La leyenda del tiempo 1998 (documental)
* El fenómeno, EL Juli 2000
* Un 8 de Julio en Sevilla 2002
* El viaje inmóvil 2002
* Rosario Tijeras 2005
* Un 8 juillet à Séville 2002
* Jorge Yazpik en la Casa Barragán 2008
* XY 2009 (sèrie de televisió/1a temporada)
* La leyenda del Mayal Ramirez 2010 (serie de animación)
* Un gallo de Chapopote 2010 (documental amb l'artista francès Pierre Soulages)
* XY 2010 (sèrie de televisió/2a temporada)
* Los Minondo 2010 (sèrie de televisió/3 últims capítols)
* Miradas Múltiples, la máquina loca 2012
* Juana Inés 2015 (sèrie de televisió)
* Poetas del cielo 2018
* Los pecados de Bárbara (sèrie de televisió)

## Referències

* ↑ Emilio Maillé a proimagenescolombia.com
* ↑ La historia de amor de una hermosa y sensual sicaria, El País, 11 d'agost de 2005
* ↑ Colombia opta a los Goya y a los Oscar con 'Rosario Tijeras' y 'La sombra del caminante', El País, 13 de setembre de 2005
* ↑ Emilio Maillé exalta creatividad y peligro del arte de la pirotecnia, 20 Minutos, 6 de setembre de 2019

## Enllaços externs

* Notícies sobre Emilio Maillé
# Brasiguaios

Brasiguayo, o Brasiguaio en portuguès, és un mot que es va originar a partir de la unió de les paraules "Brasiler" i "Paraguaià", i es refereix als immigrants brasilers i els seus descendents al Paraguai. El terme Brasiguayo es va utilitzar inicialment per referir-se als ciutadans brasilers, i els seus descendents, establerts en el territori de la República del Paraguai, especialment a les zones frontereres amb el Brasil, sobretot en les regions d'Alt Paraná, Amambay, Canindeyú i Caazapá a l'Oest del Paraguai, i també brasilers que van emigrar per a Paraguai i de després van tornar a Brasil. S'estima que n'hi ha uns 450.000, majoritàriament són agricultors (hacenderos i camperols) brasilers d'origen alemany, italià o eslau i majoritàriament parlants de portuguès.

## Referències

* ↑ Estrada, Marcos The impact of land policies on international migration: The case of the Brasiguaios. International Migration Institute: University of Oxford, 2017.
* ↑ Estrada, Marcos «Brasiguaio Identities: An outcome of the pursuit of land across the Brazilian and Paraguayan shared border region». University of Warwick, 2017. DOI: 10.31273/eirj.v5i1.205.
* ↑ Albuquerque, J. L. (2010). A Dinâmica das Fronteiras: os Brasiguaios na Fronteira entre o Brasil e o Paraguai. 1st ed. São Paulo: Annablume
# Aleksandr Ivànov

Aleksandr Andrèievitx Ivànov (en rus: Александр Андреевич Иванов, Sant Petersburg, 16 de juliol de 1806 - 3 de juliol de 1858) va ser un pintor rus que es va adherir a la tradició del neoclassicisme, tot i que la seva obra va trobar poca acceptació entre els seus contemporanis.
Aleksandr Ivànov estudià amb Karl Briullov a l'Acadèmia Imperial de les Arts, on rebé les ensenyances del seu pare, Andrei A. Ivànov. Va passar la major part de la seva vida a Roma on va fer amistat amb Nikolai Gógol i va sucumbir davant la influència dels natzarens. Ha estat anomenat "el mestre d'una sola obra", ja que va trigar 20 anys a completar la seva obra mestra, "L'aparició de Crist davant del poble" (1837 - 1857). Ivanov es va sentir decebut per la recepció per part del públic d'aquest treball.
El seu treball va ser reconegut per les generacions següents. Alguns dels molts esbossos que havia preparat per a "L'aparició ..." han estat considerats obres mestres. Tot i que la seva major obra es troba a la Galeria Tretiakov, la col·lecció més completa dels seus treballs es pot veure al Museu Rus, a Sant Petersburg.

## Referències

* ↑ Pàgina web sobre el pintor
* ↑ Aleksandr Ivànov. L'aparició de Crist davant del poble

## Enllaços externs

* Galeria de treballs d'Ivànov
# Ruda Śląska

Ruda Śląska (en silesià Ślůnsko Ruda) és una ciutat del voivodat de Silèsia, al sud de Polònia. És un districte de la Mancomunitat Metropolitana de l'Alta Silèsia, una metròpoli amb una població de 2 milions.
Ha format part del voivodat de Silèsia des de la seva formació el 1999. Prèviament, formava part del voivodat de Katowice, i abans d'això del voivodat autònom de Silèsia. El juny de 2013, la població de la ciutat era de 141.869.
El 2012 va obrir el parc aquàtic cobert Aquadrom.

## Personatges il·lustres

* Marcin Baszczyński (1977-), futbolista.

## Referències

* ↑ «Ludność. Stan i struktura w przekroju terytorialnym». [Consulta: 16 novembre 2014].
* ↑ Aquadrom pàgina d'inici
# Francesc Berenguer

Francesc Berenguer és el nom dels següents personatges:
* Francesc Berenguer i Mestres (1866-1914), arquitecte modernista i deixeble d'Antoni Gaudí
* Francesc Berenguer i Bellvehí (1889-1952), arquitecte i fill de l'anterior
* Francesc Berenguer de Blanes (? - Palma, 1486), lloctinent del Regne de Mallorca
# Brzotín

Brzotín és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1242.
# Ambaixada romana (Egipte, 201 aC)

El Llegat romà va enviar una ambaixada romana a Egipte el 201 aC.
Les ambaixades estaven formades per un grup d'ambaixadors i tenien per missió portar missatges del Senat a estats estrangers. El seu nomenament era considerat un gran honor i només es concedia a homes il·lustres.
El senat romà va enviar tres ambaixadors el 201 aC a Ptolemeu V Epífanes d'Egipte, per comunicar la victòria final a la Segona Guerra Púnica i agrair la fidelitat egípcia:
* Gai Claudi Neró
* Marc Emili Lèpid
* Publi Semproni Tudità.

## Referències

* ↑ Livi 31, 2. (llatí)
# Brú na Bóinne

Brú na Bóinne (literalment, 'palau del Boyne' en gaèlic irlandès) és un complex arqueològic situat a Irlanda, al comtat de Meath. Està inscrit a la llista del Patrimoni de la Humanitat de la UNESCO des del 1993. Es tracta d'una necròpoli prehistòrica anterior a Stonehenge en uns mil anys. Va ser construïda per enterrar els membres més rellevants de la societat tribal.
La zona comprèn tres jaciments arqueològics diferenciats: Newgrange, Knowth i Dowth. Tot el recinte es pot visitar des del centre de visitants del complex. Foren saquejades pels víkings a mitjans del segle x.

## Newgrange

És el més conegut dels tres; es tracta d'un túmul pla de vuitanta metres de diàmetre i tretze metres d'altura. Dins del túmul, s'hi troba una tomba de corredor neolítica.

## Knowth

Situat al nord-oest de Newgrange, es va construir en la mateixa època que aquest. Si bé és menys conegut que Newgrange, el supera en mida i importància arqueològica.

## Dowth

El tercer túmul és similar a Newgrange en mida, tot i que és una mica més alt que aquest. Està bastant deteriorat, per la qual cosa actualment es manté tancat al públic.

## Referències

* ↑ Archaeological Ensemble of the Bend of the Boyne
* ↑ Ó Cróinín, Dáibhí. Early Medieval Ireland 400–1200 (en anglès). Taylor & Francis, 2016, p. 267.

## Enllaços externs

* UNESCO's Descripció al World Heritage Site (anglès).
* Lloc web oficial Arxivat 2013-10-06 a Wayback Machine. (anglès).
Temes de la mitologia celta :
Part de {{Mitologies europees}} :
Temes generals :
Mitologia irlandesa :
Mitologia escocesa :
Mitologia gal·lesa :
Mitologia bretona :
Vegeu també: Mitologia de les illes Hèbrides, {{Mitologia gal·lo-britònica}}, {{Mitologia gallega}}, {{Mitologia irlandesa (Ulster)}} i {{Llegenda del Rei Artús}} :
# Vauban (Saona i Loira)

Vauban és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 238 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Henri Ducarre | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 262 | 298 | 294 | 269 | 257 | 215 | 604 |
| A partir de 1990: Població sense dobles comptes |||||||
# Ruda (Udine)

Ruda (friülà Rude) és un municipi italià, dins de la província d'Udine. És a la regió de la Bassa Friülana. L'any 2007 tenia 2.970 habitants. Limita amb els municipis d'Aiello del Friuli, Campolongo Tapogliano, Cervignano del Friuli, Fiumicello, San Pier d'Isonzo (GO), Turriaco (GO), Villa Vicentina i Villesse (GO)].

## Administració

Llista d'alcaldes :
| Període | Identitat | Partit |
| 2004- | Palmina Mian | Llista cívica |
# Obacs d'Oveix

Els Obacs d'Oveix és una partida del terme municipal de la Torre de Cabdella, dins del seu terme primigeni, al Pallars Jussà.
Estan situats al sud-oest d'Oveuix, a la dreta del barranc de Pui Mener. Malgrat ser un topònim oficial, no apareix en els mapes de l'Institut Cartogràfic de Catalunya.

## Enllaços externs

* Institut Cartogràfic de Catalunya
# Francesc Lucchetti i Farré

Francesc Lucchetti i Farré (Barcelona, 22 d'agost de 1944 - Barcelona, 7 de juny de 2017) fou un actor català.
També va fer de guionista de sèries com Poblenou o Nissaga de poder. Era germà dels també actors Alfred Lucchetti i Antoni Lucchetti.
Va començar en el món del teatre independent amb companyies com La Pipironda, el TEC o el GTI. Al llarg de la seva carrera, va participar en moltes obres de teatre, entre les quals, Marat Sade, de Peter Weiss; El cafè de la marina, de Josep M. de Sagarra; Maria Rosa, d'Àngel Guimerà.
En televisió, va aparèixer a La Riera, Poblenou i Laberint d'ombres i va escriure guions per a Poblenou i Nissaga de poder, entre d'altres. Va treballar com a actor cinematogràfic en tres llargmetratges. També va escriure una obra de teatre, Mal viatge, el 1989.

## Referències

* ↑ «Francesc Lucchetti i Farré». Gran Enciclopèdia Catalana. Barcelona: Grup Enciclopèdia Catalana.
* 1 2 3 «Mor l'actor Francesc Lucchetti, el Mauri de "La Riera", als 73 anys». TV3. [Consulta: 7 juny 2017].
# Ambaixada romana (Gentius, 168 aC)

El Llegat romà va enviar una ambaixada romana a Il·líria l'any 168 aC.
Les ambaixades estaven formades per un grup d'ambaixadors i tenien per missió portar missatges del Senat a estats estrangers. El seu nomenament era considerat un gran honor i només es concedia a homes il·lustres.
El senat romà va enviar dos ambaixadors romans el 168 aC a la cort del rei Gentius d'Il·líria per veure d'aturar la guerra entre els dos països:
* Marc Perpenna
* Luci Petil·li
El rei d'Il·líria va empresonar els dos homes, que no van ser alliberats fins que Gentius no va ser vençut aquell mateix any.

## Referències

* ↑ Titus Livi 44, 27. (llatí)
# CFM

CFM té els següents significats:
* CFM International, empresa fabricant de motors d'aviació turboventiladors
* Centre de formació missionera, centre de preparació per als missioners de l'Església Mormona
* Mosaic filtre de color (del seu nom en anglès Color Filter Mosaic), filtre dels sensors d'imatge de les càmeres digitals
* Peu cúbic per minut (del seu nom en anglès Cubic Feet per Minute), unitat de mesura per al cabal hidràulic en el sistema anglosaxó
* .cfm també és l'extensió dels arxius creats amb ColdFusion Markup Language
# Sickert

Sickert (en alsacià Seekert) és un municipi francès, situat a la regió del Gran Est, al departament de l'Alt Rin. L'any 2006 tenia 328 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 239 | 254 | 249 | 311 | 308 | 317 |

## Administració

Llista d'alcaldes :
| Període | Identitat | Partit |
| 2001- | Roger Gaugler | |
# Víctor Manuel Arias Casares

Víctor Manuel Arias Casares, més conegut com a Víctor Arias (Ponferrada, 28 de juny de 1967) és un exfutbolista lleonès, que ocupava la posició de migcampista.

## Trajectòria esportiva

Va militar a les files de la SD Compostela a principis de la dècada dels 90, tot aconseguint l'històric ascens dels gallecs el 1994. Amb el Compos a primera divisió, Víctor juga 13 partits de la temporada 94/95. A l'any següent retorna a la Segona, al planter del Deportivo Alavés, on disputaria 22 partits.
L'estiu de 1996 recala al CD Ourense, on es converteix un titular, tot sumant prop d'un centenar de partits amb els orensans abans de baixar a Segona B al final de la temporada 98/99.

## Enllaços externs

* Fitxa de Víctor